
prikaz patnje u književnosti 
theravada-buddhizma 


Prva od plemenitih istina donosi prikaz beskrajne patnje u svi- 
jetu, čijih je 12 pojavnih i relativno konačnih aspekata primjereno 
komentirao Buddhaghosa u poglavlju XVI (Indriyasaccaniddeso) svog 
djela Visuddhimagga. Premda sjajan u svojim zapažanjima, 
Buddhaghosacariya ipak ne rasvjetljava sve aspekte ove plemenite 
istine podjednako. Dok su rođenje, starost i smrt (aspekti 1, 2. i 3.) 
kao najvažniji momenti plemenite istine o patnji gotovo minuciozno 
analizirani i u najsitnije detalje izloženi, dotle su aspekti 9. i 10. što 
govore o boli, što se rađa iz prianjanja i vezanosti, vrlo skromno i 
oskudno komentirani. : 


A upravo na te aspekte upućuje Khaggavisanasutta (Pjesma o 
nosorogu), koja se zbog svog sadržaja sasvim slobodno ovdje može naz- 
vati i »pohvalom istinskoj nezavisnosti«. Stoga je ta sutta priložena uz 
ovaj dvanaestostruki prikaz prve Buddhine plemenite istine kao 
sadržajno proširenje onih momenata Buddhine propopovijedi koji 
zrcale odnos pojedinca spram prisnog društva (majka, otac, brat, 
rođak, djeca), te upućuju na potrebitost raskidanja te prisnosti radi 
stjecanja čiste individualne slobode. 


Tekst, koji se nalazi u zbirci dugih govora (Dighanikaya XXII, 
18.), ponajprije izlaže zgusnuto viđenje svih 12 aspekata, kao što sli- 
jedi: 
' Katamafi ca bhikkhave dukkham ariya-saccam Jati pi dukkha, 
jara pi dukkha, maranam pi dukkham, soka-parideva-dukkha- 
domanass-upayasa pi dukkha, apiyehi sampayogo dukkho, piyehi vip- 
payogo dukkho, yam p' iccham na labhati tam pi dukkham, samkhit- 
tena paficupadanakkhandha dukkha. 

»A što je, redovnici, plemenita istina o patnji? Rođenje je pat- 
nja, starost je patnja, smrt je patnja; žalost, jadikovanje, bol, 
potištenost i očaj su patnja; združenost s nevoljenima je patnja, odvo- 
jenost od voljenih je patnja; želja koja se ne ispuni je patnja. 
Ukratko, pet sastojnica prianjanja su patnja.« 


Potom slijedi obrada svakog od tih aspekata u jednom pravil- 
nom nizu. 


prvi aspekt 


Katama ca bhikkhave jati? Ya tesam sattanam tamhi tamhi 
satta-nikaye jati safijati okkanti abhinibbatti khandhanam pštu-bhz- 
vo ayatanam patilabho, ayam vuccati bhikkhave jati. 


»A što je, redovnici, rođenje (jati)? Među kojim god bićima, u 
kojoj god skupini bića biva rođenje, začetak, silazak, nastanak, poja- 
va sastojnica prianjanja, dobitak područja osjetilnosti, to se naziva 
rođenje.« 


(Ovdje je potrebno razjasniti 4 gore iznesena pojma. »Rođenje« 
(jati) podrazumijeva početni oblik tijela neposredno nakon začeća, u 
kojem osjetila još nisu razvijena. »Začetak« (safijati) znači puni razvi- 
tak osjetila. »Silazak« (okkanti) upućuje na začetak u utrobi u obliku 
jajašca ili rođenje iz rodnice, dok »nastanak« (abhinibbati) uključuje 
rađanje iz vlage ili rađanje neke utvare, duha. »Područja osjetilnosti« 
(ayatana) jesu šestostruka; dakle, pet osjetila (u običnom smislu) i 
razum kao šesto osjetilo. »Sastojnice prianjanja« (khandh3) bit će 
protumačene na drugom mjestu.) 


Uz ovaj aspekt Buddhaghosacariya je priložio izuzetno opsežan 
komentar. Visuddhimagga XVI, 499, daje odgovor na pitanje o tome 
zašto je rođenje patnja. Prvenstveno stoga, kaže Buddhaghosacariya, što 
je rođenje fizička osnova patnji različitih vrsta. Te različite vrste patnji 
jesu: bolna patnja (dukkhadukkham), patnja zbog promjene (viparina- 
mađukkham), patnja zbog ustrojnica volje (sankharadukkham), skrive- 
na patnja (paticchannadukkham), neskrivena patnja (appaticchan- 
nadukkham), konkretna patnja (pariyayadukkham), direktna patnja 
(nippariyayađukkham). Premda ovdje nije neophodno tumačiti smisao 
svakog od tih oblika patnje pojedinačno, ipak se može spomenuti to, da 
se prva vrsta patnje (dukkhadukkham) odnosi na osjete koji su po svo- 
joj prirodi bolni, te da se druga vrsta (viparinamadukkham) odnosi na 
ugodne, a treća (sankharadukkham) na neutralne osjete. Svim tim pat- 
njama osnova je rođenje. 

Sedmerostruki je korijen patnje rođenja. Prvi od ovih sedam 
dijelova korijena patnje vjerojatno je najupečatljiviji. On govori o 
»silasku u majčinu utrobu«. Posudimo li izraz iz mahayanske predaje 
na ovom mjestu, možemo reći da ovaj opis poput dijamanta reže 
naivne nebuddhističke predodžbe o rođenju. Tako tekst na mjestu 
XVI, 500. spisa Visuddhimagga kaže da kada ljudsko biće dolazi na 
svijet, ono se tada ne rađa kao cvijet lopoča, plave, crvene ili bijele 
boje, već kao crv u truloj ribi, pokvarenom vrhnju, prljavim barama i 
sličnim takvim mjestima. Ono se rađa u vrlo odbojnoj šupljini mater« 
nice, vrlo uskoj, gusto zamračenoj, u prolazu za najodvratnije 
vjetrove, što se kreću pojačani smradom različite truleži ispod 
neprobavljene hrane, a iznad probavljene, između sluznice trbuha i 
kralježnice. Dijete tamo iskušava prekomjernu patnju, nesposobno da 
se sagne ili opruži, skuhano poput vreće povrća i pareno poput grude 
brašna vrućinom stvorenom u maternici. 


Drugi dio sedmerostrukog korijena patnje rođenja naziva se 
»briga za zametak«. On govori o velikoj boli koji osjeća dijete kad 
majka odjednom posrne, ustaje, hoda ili se okreće s jedne strane na 
drugu. Ono osjeća oštru bol, kao da je palo u ledene paklove, kad 
majka pije hladnu vodu, a kad ona guta vruću rižinu kašu, djetetu se 
čini da je obasuto strujom žeravica. 


Treći dio sedmerostrukog korijena patnje rođenja govori o 
pobačaju kod kojeg dolazi do zahvata cijepanja i rezanja, a četvrti dio 
o bolnom porodu pri kojem dijete padajući kroz vrlo stravičan prolaz 
rodnice biva vučeno van poput velikog slona kroz ključanicu. 


Peti dio korijena patnje rođenja prikazuje iznošenje iz majčine 
utrobe pri kojem dijete trpi bol kao da je izbodeno i izrezano oštrim 
iglama i dobro zaoštrenim britvama, kada njegovo osjetljivo tijelo 
poput mekane rane biva nošeno, kupano i umotavano u pelene. 


Šesti i sedmi dio korijena patnje rođenja opisuje boli koje 
čovjek tijekom svog života učini sam sebi ili one boli koje mu čine 
drugi iz njegove okoline. 


Ovaj pesimistični prikaz samo je mali dio sveopće muke svih 
svjetova u kojima bića transmigriraju iz života u život kroz 
dvanaestostruki lanac uvjetnog nastanka (paticcasamuppada). 1 u 
ostalim svjetovima patnja rođenja je slična ovoj, koju opisuje 
Buddhaghosacariya, a koja se odnosi samo na svijet ljudi. Postoji još 
svijet nebesnika (deva), svijet titana (asura), svijet životinja (tirac- 
chan3), svijet gladnih duhova (peta) i svijet paklova (niraya). U 
svim tim svjetovima rođenje je patnja. 

drugi aspekt | 


Katama ca bhikkhave jara? Ya tesam tesam sattanam tamhi 
tamhi satta-nikaye jara j4šranata khandiccam paliccam valittacata 
Ayuno samhani indriyšnam paripako, ayam vuccati bhikkhave jara. 

»A što je, redovnici, starost (jara)? Među kojim god bićima, u 
kojoj god skupini bića biva starost, oronulost, razbijeni zubi, sijede 
lasi, naborana koža, nestajanje života, istrošenost osjetila, to se nazi- 
va, redovnici, starošću.« 


Po Buddhaghosi starost jest dvojaka: starost kao karakteristika 
uvjetovanih stvari (safikharalakkhana) i starenje sastojnica pria- 
njanja uključenih u jedno bivanje (ekabhava-pariyapanna-khandha- 
puranabhavo). Ovdje se radi o ovoj drugoj. 

Dolaženje do zrelosti sastojnica prianjanja (upadana-khandha) 
jest karakteristika starosti. Odnošenje tih sastojnica u smrt jest 
funkcija starosti, a uništavanje mladenaštva jest očitovanje starosti. 


Starost je fizička osnova bilo koje tjelesne i mentalne boli, koja 
je uglavnom uzrokovana različitim pojavama kao što su slabljenje 
udova, otupljivanje osjetila, deformacija, uništenje mladosti, gubitak 
snage, odsutnost sabranosti, slabljenje inteligencije, senilnost, te 
prezir od strane drugih. Starost je uzrokovala sve ove muke. 


treći aspekt 


Katamafi ca bhikkhave maranam? Yam tesam tesam sattanam 
tamha tamha satta-nikaya cuti cavanata bhedo antaradhanam maccu 
maranam kala-kiriya khandhinam bhedo kalebarassa nikkhepo, 
idam vuccati bhikkhave maranam. 

»A što je, redovnici, smrt (marana)? Među kojim god bićima, iz 
koje god skupine bića biva iščezavanje, uklanjanje, raspad, nestajan- 
je, smrt, umiranje, završetak, raspad sastojnica prianjanja, odbacivan- 
je tijela, to se naziva, redovnici, smrt.« 


(Neki od gore iznesenih pojmova mogu se razjasniti na ovaj 
način: iščezavanje (cuti) jest općenit izraz za raspadanje: 

a) jedne sastojnice prianjanja (upadana-khandhš) u 
bezobličnom svijetu (aripa), 

b) nekoliko sastojnica prianjanja (upadana-khandh3) u svijetu 
obličja (rapa), ; 

Cc) pet sastojnica prianjanja onih bića što pripadaju osjetilnom 
svijetu (kama-loka). 

Nestajanje (antaradhana) znači propast svih sastojnica prian- 
janja. Odbacivanje tijela (kalevarassa bhedo) u svijetu bezobličja 
znači odbacivanje samo jedne sastojnice prianjanja, dok u osjetilnom 
svijetu to znači rastakanje pet sastojnica prianjanja.) 


Visuddhimagga XVI, 503. kaže da u izreci »Smrt je patnja« 
bivaju mišljene dvije vrste smrti. Prva smrt je karakteristična oznaka 
uvjetovanih stvari, u vezi s čim je rečeno: »Starost i smrt su obuh- 
vaćene dvjema sastojnicama prianjanja. (Jaramaranam dvašhi 
khandhehi safigahitam. Dhatukatha 15.)« Druga vrsta smrti znači 
otkidanje osjetila, što su uključena u jedno bivanje, u vezi s čim je 
rečeno: »Stalan je strah od smrti (Niccam maranato bhayam. Sn. 
576.).« Ovdje se misli na ovu drugu vrstu smrti. To je smrt, što je 
uvjetovana rođenjem, nadolazeća smrt, prirodna smrt, smrt zbog 
uništenja životnog daha, smrt zbog uništenja moralne zasluge. 


Smrt ima iščezavanje (cuti) za svoju karakteristiku (lakkhana), 
odvajanje kao svoju funkciju (ili sućinsko svojstvo — rasa), a nedos- 
tizanje svog puta  (gativippasa) kao svoje očitovanje 
(paccupatthana). Gati također znači sudbinu, smjer kretanja poslije 
smrti, odlazak u drugi život. 


Buddhaghosa ovdje primjećuje da smrt i dobrom i zlom čovjeku 
nešto ugodno odnosi ili nešto bolno donosi, nadilazeći, zapravo, svako 
ljudsko dobro i svako ljudsko zlo. Zato je smrt patnja. 


četvrti aspekt 
Katamo ca  bhikkkhave soko? Yo kho  bhikkhave 


afifiatarafifiatarena vyasanena samannagatassa afifiatarafijatarena 
dukkha-dhammena phutthassa soko socana socitattam anto-soko 
anto-parisoko, ayam vuccati bhikkhave soko. 


»A što je, redovnici, žalost (soka). To je žalost, ožaločćenost, 
stanje žalosti, unutarnja žalost, unutarnji jad nekoga, tko je pogođen 
bilo kojom nesrećom, dirnut bilo čim bolne prirode, to se, redovnici, 
naziva žalost.« 


Patisambhidamagga donosi na ovom mjestu određena proširen- 
ja. Ona iznosi na vidjelo te nesreće (vyasana). Ima pet takvih nesreća 
ili gubitaka prema spisu Patisambhidamagga (1. 1. 13.). To su: fia- 


1. Rupakhandha i vifiianakhandha. 

tivyasana (gubitak rođaka), bhogavyasana (gubitak bogatstva), 
rogavyasana (gubitak zbog bolesti), sialavyasana (gubitak vrline) i 
ditthivyasana (gubitak gledišta ili svjetonazora). 


Valja napomenuti da Patisambhidamagga na ovom mjestu 
pored pojmova žalosti (soka), ožalošćenosti (socana), unutarnje 
žalosti (anto soko), unutarnjeg jada (anto parisoko) dodaje još tri 
pojma. To su: izgaranje srca (cetaso parijijhayana, što je došlo od san- 
skrtskog korijena KSAII, »gorjeti«), tuga (domanassa) i strelica 
žalosti (sokasalla). 


Buddhaghosa kaže da premda je žalost (soka) po svom smislu 
isto što i tuga (domanassa), ipak se razlikuje od nje po tome što je 
njezina karakteristika unutarnje žarenje (antonijihana), funkcija 
izgaranje srca (cetaso parijjhapana), a očitovanje oplakivanje (anuso- 
cana). Žalost pogađa srca bića poput otrovne strelice i spaljuje ih 
poput vrućeg željeza. Ona donosi bolest, starost, smrt, propast i ostale 
oblike bola. Zato se žalost naziva patnjom. 


beti aspekt 


Katamo ca bhikkhave paridevo! Yo kho bhikkhave 
afifiatarafifiatarena vyasanena samannašgatassa afiflatarafifiatarena 
dukkha-dhammena phutthassa Zdevo paridevo adevana paridevana 
adevitattam paridevitattam, ayam vuccati bhikkhave paridevo. 


»A što je, redovnici, jadikovanje (parideva)? Jecanje, jadiko- 
vanje, stanje jecanja, stanje jadikovanja, stanje velikog jecanja, stan- 
je velikog jadikovanja nekoga tko je pogođen bilo kojom nesrećom, 
dirnut bilo čime bolne prirode, to se, redovnici, naziva jadikovanje.« 


Uz pojmove jecanja (adeva) i jadikovanja (parideva), te uz nji 
hove modifikacije, duža verzija, kakva se nalazi u spisu Patisambhida- 
magga (1. 1. 13.), izlaže na ovom mjestu još i izraze kao što su: 
»isprazan govor« (vaca palapa), »nesuvisao govor« (vippalšpa), »nar- 
tcanje« (lalappa), »stanje naricanja« (lalappana) i »stanje ispraznog 
naricanja« (lalappitatta). Uz to se još iznose i nesreće, kojih ima pet: 
gubitak rođaka, gubitak bogatstva, gubitak zdravlja, gubitak vrline i 
gubitak svjetonazora. Sve ovo zajedno naziva se jadikovanjem. 


Buddhaghosa definira jadikovanje kao vokalni izričaj onoga, 
koji je pogođen nekim gubitkom ili nekom nesrećom. Stanje narican- 
ja (lalappana) jest karakteristika jadikovanja, objavljivanje kakvoća i 
poroka (gunadosakittana) njegova funkcija, a pomutnja (sambhama) 
njegovo očitovanje. 

Čovjek, koji jadikuje, nakon što je pogođen strelicom žalosti, 
osjeća pri tom još i nepodnošljiv bol, što nastaje zbog isušivanja grla, 
usana i nepca. Zato je jadikovanje patnja. 


šesti aspekt 
Katamafi ca bhikkhave dukkham? Yam kho bhikkhave kayikam 


dukkham kayikam asatam kaya-samphassajam dukkham asatam 
vedayitam idam vuccati bhikkhave dukkham. 


»A što je, redovnici, bol (dukkha)? Koja je god tjelesna bol i 
tjelesna neugodnost, što se osjeća kao bolna i neugodna, a rođena je 
iz dodira tijela, to se, redovnici, naziva bol.« 


Bol je tjelesna patnja. Pogledamo li palijski tekst na ovom mjes- 
tu (Visuddhimagga XVI. 50.), vidjet ćemo da se naizgled javlja tau- 
tologija (dukkham nama kayikam dukkham). Međutim, radi se ipak 
o nečem drugom. Naime, pojam dukkha, združen s pojmom domanas- 
sa kao oprekom, dobiva uži i specifičniji opseg, pa znači jednostavno 
»tjelesna patnja«. Izvan tog konteksta pojam dukkha zadržava svoje 
staro značenje »sveopće patnje u svijetu« ili »zlouglavljenosti«. Ovaj 
drugi izraz etimološki je korektniji, premda on ne upućuje na izrazito 
buddhističko shvaćanje patnje kao tereta ili opterećenja. Stoga će i 
nadalje biti riječi o patnji ili bolu. 


Dakle, bol je tjelesna patnja. Njezina karakteristika je povreda 
tijela (kaya p4alana). Njezina funkcija je uzrokovanje mentalne pat- 
nje (domanassakarana). Očitovanje joj je ozljeda tijela (kayikabad- 
ha). Ona je patnja, jer sa sobom donosi i mentalnu patnju. 


sedmi aspekt 


Katamafi ca bhikkhave domanassam? Yam kho bhikkhave 
cetasikam dukkham cetasikam asatam manosamphassajam dukkham 
asatam vedayitam idam vuccati bhikkhave domanassam. 


»A što je, redovnici, potištenost (domanassa)? Koja je god 
svjesna bol i svjesna neugodnost, što se osjeća kao bolna i neugodna, 
a rođena je iz dodira duha, to se, redovnici, naziva potištenost.« 


' Domanassa je mentalna patnja. Sam naziv domanassa potekao 

je od sanskrtske riječi daurmanasya, koja znači »stanje lošeg duha« ili 
»potištenost« (»dejectedness« prema Monier-Williams, A Sanskrit- 
English Dictionary). 


2. Daurmanasya je apstraktna imenica srednjeg roda oblikovana sekundarnim nastavkom «ya s pri- 
jevojem vrddhi u prvom slogu. Palijski oblik dobiven je asimilacijom poluvokala y u sibilant u 
prvom slogu, te eliminacijom prijevoja vrddhi u prvom slogu. 


Dakle, potištenost je patnja duha. Buddhaghosa kaže da je 
povreda svijesti (citrap4alana) njezina karakteristika. Mučenje duha 
(manovighata) je njezina funkcija, a bolest duha (manasabyadhi) 
njezino očitovanje. 


Ona je patnja, jer je bolna i jer donosi tjelesnu bol. Oni, koji su 
pogođeni tom patnjom duha, jecaju raščupane kose, udaraju se o prsa, 
kotrljaju naprijed, nose oružje, padaju s nogama naprijed, ispijaju 
otrov, vješaju se konopcem, bacaju se u vatru, te podnose još i druge 
patnje različitih vrsta. Toliko o patnji duha. 


osmi aspekt 
Katamo ca bhikkhave upšyaso? Yo kho bhikkhave 


afifiatarafifiatarena vyasanena samannaagatassa afifiatarafifiatarena 
dukkha-dhammena phutthassa ayaso upayaso dyZsitattam upaya- 
sitattam ayam vuccati bhikkhave upayaso. 


»A što je, redovnici, očaj (upayasa)? Mukotrpnost, očajavanje, 
stanje mukotrpnosti, stanje očajavanja nekog, tko je pogođen bilo 
kojom nesrećom, dirnut bilo čim bolne prirode, to se, redovnici, nazi- 
va očaj.« 


Uz pojmove »mukotrpnost« (ayasa), »očajavanje« (upayšsa), 
»stanje mukotrpnosti« (ayasitatta), »stanje očajavanja« (upayasitat- 
ta) tekst, koji se nalazi u spisu Patisambhidamagga (1. 1. 13.) dodaje 
još dva pojma, koji se mogu prevesti kao »trpljenje« (4yasana) i zdva- 
janje (upayasana). Ta duža verzija nije bitno izmijenila smisao cje- 
line. 


Očaj (upayasa) je slabost, koja je nastala zbog prekomjerne pat- 
nje duha onog čovjeka, koji je izgubio rođaka, bogatstvo, zdravlje, 
vrlinu ili svjetonazor. 


Pokrivenost svijesti (cittaparidahana) jest karakteristika očaja. 
Stenjanje (nitthuna) jest njegova bitna oznaka ili funkcija. Klonulost 
(visada) jest njegovo očitovanje. ' 


Buddhaghosacariya na ovom mjestu daje sjajne poredbe 
vraćajući se natrag na četvrti, peti i osmi aspekt prve plemenite 
istine, on kaže da je žalost (soka) poput hrane u posudi, što se kuha 
na laganoj vatri; jadikovanje (parideva) je poput prelijevanja preko 
ruba posude hrane, koja se prekuhala na jakoj vatri, a očaj (upayasa) 
je poput isušenog ostatka u posudi, što preostaje zalijepljen tamo, 
nakon što je jelo prekipjelo. 

deveti aspekt 


Katamo ca bhikkhave apiyehi sampayogo dukkho? Idha yassa te 
honti anittha akanta amanapa rapa sadda gandha rasa photthabba 
dhamma, ye va pan? assa te honti anattha-kama ahita-kama aphasu- 
ka-kama ayogakkhema-kama, ya tehi saddhim sadgati sama-gamo 
samodhanam miss4a-bhavo, ayam vuccati bhikkhave apiyehi sam- 
payogo dukkho. 


»A što je, redovnici, združenost s nevoljenima kao patnja 
(apiyehi sampayogo dukkho)? Tko god ovdje posjeduje neželjene, 
nemile, neugodne oblike, zvukove, mirise, okuse, misli ili tko god ima 
želitelje nevolje, zla, neugode i nesigurnosti s kojima mu biva susret, 
združenost, sjedinjenje i povezanost, to se, redovnici, naziva 
združenost s nevoljenima kao patnja.« 


Združenost s nevoljenima jest susret s nepoželjnim osobama i 
stvarima. Karakteristika ovog aspekta jest sjedinjenje s neželjenima 
(anitthasamodhana). Njegova funkcija jest mučenje svijesti (cit- 
tavighata), a njegovo očitovanje jest stanje nesreće (anatthabhava). 
Buddhaghosa još dodaje da pri viđenju nečeg neželjenog ponajprije 
duh primi bol, a zatim se ta bol širi cijelim tijelom. 

Upravo _ je ovo aspekt na koji upućuju stihovi 


Khaggavisanasutte. Da bi se izbjegao susret sa nevoljenim osobama, 
treba živjeti samotno poput nosoroga. Na to upućuje i stih 23. (57.): 


(4 


Papam sahayam parivajjayetha 

anatthadassim visame nivittham, 

sayam na seve pasutam pamattam 

eko care khaggavisanakappo.Držeći se dalje od grešnog druga, 

loše ustrojenog, što ne vidi cilj, 

nek' se on sam ne združi s nemarnim. 

Samotan putuj poput nosoroga. 

Na ovaj aspekt upućuju i stihovi 2. (36.), te 41. (75.), jer se tiču 
nevoljenih osoba, dok na nevoljene misli i oblike, koje valja odbaci- 
ti, upućuje stih 21. (55.). 


deseti aspekt 


Katamo ca bhikkhave piyehi vippayogo dukkho!? Idha yassa te 
honti ittha kanta manapa ripa sadda gandhš rasa photthabba dham- 
ma, ye va pan' assa te honti attha-kama hira-kama phasuka-kama 

yogakkhema-kama, mata va pita va bhata va bhaginaaa va kanittha 
va mitta va amacca va fiati-salohita va, ya tehi saddhim asadgati 
asamagamo asamodhanam amiss4aa-<bhavo, ayam vuccati bhikkhave 
piyehi vippayogo dukkho. 


»A što je, redovnici, odvojenost od voljenih kao patnja (piyehi 
vippayogo dukkho)? Tko god ovdje posjeduje željene, mile, ugodne 
oblike, zvukove, mirise, okuse, misli ili tko god ima želitelje dobiti, 
dobra, ugode i sigurnosti, majku ili oca ili brata ili sestru ili mlađeg 
rođaka ili prijatelja ili druga ili krvnog srodnika, s kojima mu zatim 
nema ni susreta, ni združenosti, ni sjedinjenja, ni povezanosti, to se 
naziva, redovnici, odvojenost od voljenih kao patnja.« 


Premda se očituje u ovom kao i u brojnim drugim aspektima, 
patnja (dukkha) jest jedna. Istina o njoj jest tjeskobna. A upravo je 
to ono čuvstvo, što je obuzelo kraljevića po imenu Sidhattha Gotama, 
nakon što je ugledao po prvi put bolesnika, starca i mrtvaca, 
Razumjeti patnju kao istinu života uopće značilo je u slučaju kralje- 
vića Gotame vidjeti teret beskrajno dugog kružnog izmjenjivanja 
života i smrti, koji se uvijek isponova nastavlja i koji se ne završava 
nigdje. Dok su pojedini aspekti kao očitovanja istine o patnji ili 
zlouglavljenosti zastrašujući, dotle je sama patnja ili zlouglavljenost 
tjeskobna, jer samo tjeskoba ili zebnja, a ne strah, može navesti čovje- 
ka na odlazak (pabajja) iz svijeta (samsara). 


Khaggavisanasutta upućuje baš na tu zebnju i tjeskobu, što proi- 
zlazi iz viđenja same srži svijeta, u kojoj odvojenost od voljenih osoba 
i stvari nije bol ili zlouglavljenost (dukkha), već sreća i dobrouglavl- 
jenost (sukkha). Tu možemo prodrijeti do dvije razine odnosa prema 
ovom aspektu prve plemenite istine. Na prvoj razini postoji strah, 
koji se javlja zbog mogućeg nasilnog i neželjenog odvajanja od vol- 
jenih osoba i stvari. Taj strah nakon zbiljskog odvajanja od voljenih 
osoba i stvari prerasta u bol i muku. 


Na drugoj razini radi se o tjeskobi, nastaloj nakon viđenja cje- 
line svijeta, koja uzrokuje svojevoljno i namjerno odvajanje od vol- 
jenih osoba i stvari, koji čovjeku predstavljaju još i veću opasnost od 
nevoljenih osoba i stvari, jer stvaraju vezanost za takav svijet beskra- 
jnih boli. Nakon zbiljskog odvajanja od svega, što čovjek voli, ta 
tjeskoba vodi prema sreći i dobrouglavljenosti. 


Prvi dio možemo nazvati pozitivnim, a drugi negativnim. 
Upravo moć ove negativne razine svečano i raskošno odjekuje u sti- 
hovima Khaggavisanasutte, čineći je tako draguljem među ostalim 
suttama. Ta moć jest njezina najveća vrijednost. 

Ovo je vrlo stara sutta. Njezina starost se vidi u tome, što je 
komentar na nju (Cullaniddesa), uvršten u kanon. To znači da je u 
vrijeme sastavljanja kanona ta sutta već bila smatrana starom. Prema 
onom, o.čemu piše Max Miller (Introduction to the Dhammapada, 
SBE series), Khaggavisanasutta je smatrana starom još i ranije, tj. u 
vrijeme trećeg koncila, koji se održao u gradu Pataliputta, jer gore 
spomenuti spis (Cullaniddesa) sadrži opis prvog i drugog koncila, koji 
su održani u gradovima Rajagaha i Vesala3a, ali ne i trećeg koncila. 
Prema Max Miilleru drugi koncil održan je 377. godine prije Krista, a 
treći 242. godine prije Krista, što znači da je ova sutta dobila svoj 
komentar najkasnije u prvoj polovici trećeg stoljeća prije Krista. Kada 
je ona sama nastala, to možemo samo nagađati. 


No, vratimo se sadržaju. Osim glavne ideje, prema kojoj odvo- 
jenost od voljenih osoba i stvari nije patnja, niti zlouglavljenost, nego 
sreća i dobrouglavljenost, ukoliko vodi višem cilju, nalazimo ovdje i 
opis pojedinih stupnjeva razvitka duha. Tako še već u prvom stihu 
indirektno spominje vrlina kao preduvjet za razvitak sabranosti i 
zadubljenja. Vrlina u svom prvotnom obliku jest nenasilje (stih 1. 
(35.)). Ona vodi ka dostizanju sabranosti i zadubljenja (stih 35. 
(69.)), koji se učvršćuju nakon odbacivanja pet zapreka 
(paficavaranani) (stih 32. (66.)). Treći stupanj proznaje (pafifia), koji 
bi trebao uslijediti nakon sabranosti (samadhi) uopće se ne spominje, 
ali se zato spominju viši oblici sabranosti, koji su poznati pod imenom 
»boravišta brahmana« (brahmavihara) (stih 39. (73.)). To su ljubav, 
suradost, sućut i ravnodušnost. Toliko o sporednim idejama, što se 
javljaju u tekstu Khaggavisanasutte. 


Metar u kojem je napisana ova sutta jest tutthubha. 


Khaggavisanasutta, Sn. I, 3. > Nosorog 


35 

Sabbesu bhitesu nidhaya dandam 
avihethayam afifiataram pi tesam 
na puttam iccheya kuto sahayam, 
eko care khaggavisanakappo. 


36 

Samsaggajatassa bhavati sneho, 
snehanvayam dukkham idam pahoti, 
adiččinavam snehajam pekkhamano 
eko care khaggavisanakappo. 


1 

Položivši prut baš pred svim bićima, 
ne ozljeđujući nikoje od njih, 

ne poželi sina, a kamoli druga?! 
Samotan putuj poput nosoroga. 


2 

Druželjubivom biva uzbuđenje, 
bo uzbuđenju nastaje ova bol. 
Motreći jad iz uzbuđenja rođen, 
samotan putuj poput nosoroga. 

37 

Mitte suhajje anukampamčino 
hčpeti attham patibaddhacitto, 

etam bhayam santhave pekkhamano 
eko care khaggavisanakappo. 


38 

Vamso visalo va yatha visatto 
buttesu daresu ca ya apekha, 
vamsakalaro va asajjamano 
eko care khaggavisanakappo. 


39 

Migo arafifiamhi yatha abaddho 

yenicchakam gacchati gocarčiya, 
'vififik naro seritam pekkhamano 

eko care khaggavisanakappo. 


40 

amantand hoti sahayamajjhe 

vase fhane gamane carikčvya, 
anabhijjhitam seritam pekkhamano 
eko care khaggavisanakappo. 


41 

Khidda ratiač hoti sahiččvamajjhe 
Puttesu ca vibulam hoti pemam, 
biyavibbayogam vijiguechamćidano 
eko care khaggavisčnakappo. 


42 

Catuddiso apbatigho ca hoti 
santussamano itardičtarena, 
barissayanam sahita achambhćia 
eko care khaggavisanakappo. 


43 

Dussačhaha pabbajita pi eke 
atho gahattha gharam Gvasanta, 
appossukko paraputtesu hutva 
eko care khaggavisanakappo. 


44 

Oropayitva gihivyafijanani 
samsččnapatto yatha kovilčro 
chetvana viiđro gihibandhanani 
eko care khaggavisanakappo. 

3 

Tko, žaleć za drugovima i svojtom, 
sputane je misli, taj napušta cilj. 
Ovaj strah u prisnosti obažajuć, 
samotan putuj poput nosoroga. 


4 
Kao razgranat i zapetljan bambus 
jest taj, tko sinove i žene želi. 
Kao vrh bambusa ne prijanjajuć, 
samotan putuj poput nosoroga. 


5 

Kao jelen u šumi nesputavan, 

što kad god želi, ide na ispašu, 
mudar je muž što gleda svoju volju. 
Samotan putuj pobut nosoroga. 


6 

Prizivanje jest usred prijateljstva; 

dok boravi, stoji, ide, putuje, 

(on) je taj što gleda volju i beželjnost. 
Samotan putuj poput nosoroga. 


7 

Igra i užitak su u drugarstvu, 

i velika je ljubav prema djeci. 
(premda) mrzeć rastanak od ugodnih, 
samotan putuj poput nosoroga. 


8 

I nemrzak jest u četiri smjera, 
bivajuć zadovoljan bilo čime, 
nezastrašen svladavatelj nevolja. 
Samotan putuj poput nosoroga. 


9 

Loše stege su neki isbosnici, 

i domaćini što žive u kući. 
Postavši bezbrižan za djecu drugih, 
Samotan putuj poput nosoroga. 


10 

Odbacivši značajke domaćina, 
kao stablo čije lišće je palo, 
srezavši snažno spone domaćina, 
samotan putuj poput nosoroga. 


45 

Sace labhetha nipakam sahayam 
saddhimcaram sadhuvihari dhičram 
abhibhuyya sabbani parissaydni 
careyya ten' attamano satćičma. 


46 

No ce labhetha nipakam sahayam 
saddhimcaram sadhuvihari dhičram, 
raji va rattham vijitam pahaya 

eko care khaggavisanakapbo. 


47 

Addha pasamsama sahayasampadam: 
settha sama sevitabba sahaya, 

ete aladdha anavajjabhojda 

eko care khaggavisanakappo. 


48 

Disva suvannassa pabhassardni 
kammaraputtena sunitthitani 
samghattamanani duve bhujasmim 
eko care khaggavisanakappo. 


49 

Evam dutiyena saha mam' assa 
vacabhilapo abhisajjana va, 

etam bhayam dyatim pekkhamano 
eko care khaggavisanakappo. 


50 

Kama hi citrd madhura manorama 
vir&par&pena mathenti cittam, 
adašnavam kamagunesu disva 

eko care khaggavisanakappo. 


51 

lta ca gando ca upaddavo ca 

rogo ca sallafi ca bhayari ca m'etam', 
etam bhayam kamagunesu disva 

eko care khaggavisanakappo. 


52 

Sdštafi sa unhafi ca, khudam pipasam, 
vatatape damsasirimsape ca 

sabbčni p' etani abhisambhavitva 

eko care khaggavisanakappo. 


11 

Ako se stekne razborit prijatelj, 
suputnik, sustanar krepostan i čvrst, 
svladavši upravo sve opasnosti, 

s njim pođi zadovoljno i sabrano! 


12 

Ako se ne stekne razborit sudrug, 
suputnik, sustanar krepostan i čvrst, 
k'o kralj napustivši osvojenu zemlju, 
samotan putuj poput nosoroga. 


13 

Stvarno hvalimo sreću prijateljstva; 
valja nam' drug najbolji ili isti; 
ako je nedostižan, ti bezgrešan, 
samotan putuj poput nosoroga. 


14 

Vidjevši zlatne, sjajne (ogrlice) 
dobro pravljene od sina kovača, 
dvije, koje baš na ruci zveckaju, 
samotan putuj poput nosoroga. 


15 

Tako s drugim skupa bilo bi meni 
ili naklapanje ili kuđenje. 

Ovaj strah i u budućnosti videć, 
samotan putuj poput nosoroga. 


16 

Žudnje sjajne, slatke, duhu ugodne 
raznoobličjem uzbuđuju svijest. 
Jad vidjevši u ograncima žudnje, 
samotan putuj pobut nosoroga. 


17 

I bijeda i čir i pogibeljnost 

i lom i strijela i strah mi to je, 

Taj strah videć u ograncima žudnje, 
samotan putuj poput nosoroga. 


18 

Studen i vrućinu, glad i žeđanje, 
vjetar i žar, obade i puzavce, 

i sve ove upravo nadvladavši, 
samotan putuj poput nosoroga. 

53 

Nago va ytthani vivajjayitva 
safijatakhandho padumčš ularo 
yathabhiratnam vihare arafifie, 
eko care khaggavisanakappo. 


54 

Atthana tam samganikaratassa, 
cam phassaye samayikam vimuttim 
adiccabandhussa vaco nisamma 
eko care khaggavisanakappo. 


55 

Ditthiavisikani upativatto 

batto niyamam patiladdhamaggo, 
“uppamafiano 'mhi anafifianeyyo" 
eko care khaggavisanakappo. 


56 

Nillolupo nikkuho nippibaso 
nimmakkho niddhantakasavamoho 
nirasayo sabbaloke bhavitva 

eko care khaggavisanakappo. 


57 

Papam sahayam parivajjayetha 
anatthadassim visame nivittham, 
sayam na seve pasutam pamattam 
eko care khaggavisanakappo. 


58 

Bahussutam dhammadharam bhajetha 
mittam ularam patibhanavantam, 
afiiaya atthani vineyya kamkham 
eko care khaggavisanakappo. 


59 

Khiddam ratim kamasukhafi ca loke 
analamkaritva anapekkhamano 
vibhnsanatthana virato saccavada 
eko care khaggavisanakappo. 


60 

Puttafi ca daram pitarafi ca mataram 
dhanani dhafifiani ca bandhavčni ca 
hitvana kamani yathodhikani 

eko care khaggavisanakappo. 

19 

Kao slon, što je napustio krdo, 
što je ogroman i nalik lopoču, 
dok luta u šumi kako mu volja, 
samotan putuj poput nosoroga. 


20 

Nemoguće je druželjubivom to, 
što vodi i privremenoj slobodi —- 
riječ rođaka sunca razmotrivši, 
samotan putuj poput nosoroga. 


21 

Taj je napustio zbrke gledišta, 
dostignute stege, čiji je put stečen. 
Ja sam znalac. Nitko mi nije vodič. 
Samotan putuj pobut nosoroga. 


22 

Bez žudnje, bez obmane, bez žeđanja, 
bez srdžbe, bez grešaka i pomutnje, 
bez oslonca u svijetu postavši, 
samotan putuj poput nosoroga. 


23 

Držeći se dalje od grešnog druga, 

loše ustrojenog, što ne vidi cilj, 

nek' se on sam ne združi s nemarnim. 
Samotan butuj poput nosoroga. 


24 

Združi se s učenim, čvrstim u znanju, 
prijateljem izvrsnim, razboritim; 
shvativši smisao, nadvladaj sumnju! 
Samotan putuj pobut nosoroga. 


25 

Igre, užitka i svjetovne sreće 
zasitivši se, ne gledajuć (u to), 
bez ukrašavanja, istinoljubiv, 
samotan putuj poput nosoroga. 


26 

Sina i ženu, pa oca i majku, 
bogatstva i ljetinu i rođake 

i upravo sve želje napustivši 
samotan putuj poput nosoroga. 


i 
| 
| 

61 

Sačgo eso, parittam ettha sokhyam, 
app" assado, dukkham ettha bhiyyo, 
galo eso iti fitva mutdadma 

eko care khaggavisanakappo. 


62 

Sandalayitva samyojanani 
jalam va bhetva salil' ambucariia 
aggćičva daddham anivattamano 
eko care khaggavisanakappo. 


63 

Okkhittacakkh& na ca padalolo 
guttindriyo rakkhitamanasano 
anavassuto aparidayhamano 
eko care khaggavisanakappo. 


64 

Oharayitva gihivyafijanani 
samchinnapatto yatha parichatto 
kasayavattho abhinikkhamitva 
eko care khaggavisanakapbo. 


65 

Rasesu gedham akaram alolo 
anafifiabosda sapadanacariia 
kule kule appatibaddhacitto 
eko care khaggavisanakapbo. 


66 

Pahaya paficavaranani cetaso 
upakkilese vyapanujja sabbe 
anissito chetva sinehadosam 
eko care khaggavisanakapbo. 


67 
Vipitthikatvana sukham dukhafi ca 
pubbe va ca somanadomanassam 


laddhan upekham samatha visuddham 


eko care khaggavisanakappo. 


68 

EAraddhaviriyo paramatthapattiya 
aldanacitto akusdatavutti 
dalhanikkamo thamabalapapanno 
eko care khaggavisanakabpo. 


27 

»Okov je to, malena je tu sreća. 
Mala je slatkoća, veća je tu patnja. 
Mamac je to« — tako spozna«ši, 
znalče, 

samotan putuj pobut nosoroga. 

28 


Upravo si raskinuvši okove, 

k'o riba u vodi što lomi mrežu, 
k'o vatra što se ne vraća zgarištu, 
samotan putuj poput nosoroga. 


29 

Spuštenih očiju, ne tumarajuć, 
nadziranih čula, štićena uma, 
što je bez izljeva, što ne izgara, 
samotan putuj poput nosoroga. 


30 

Napustivši oznake domaćina, 
k'o stablo, čije je lišće srezano, 
u žutom ogrtaču otišavši, 
samotan putuj poput nosoroga. 


31 

Bez žudnje za okusima, nesmeten, 
ničji održavatelj, proseći 

od kuće do kuće, nevezana duha, 
samotan putuj pobut nosoroga. 


32 

Odbaciwši pet zapreka svijesti, 
zaprljanosti odstranivši baš sve, 
neovisan, srezavši porok žudnje, 
samotan putuj pobut nosoroga. 


33 

Okrenuvši leđa sreći i bolu, 

ba i prijašnjoj radosti i tuzi; 
ravnodušnost, mir, čistoću stekasši, 
samotan putuj poput nosoroga. 


34 

Odlučne sile da postigneš svrhu, 
mudre misli, pažljiva djelovanja, 
čvrsta napora, jasnoće, snage, 
samotan putuj poput nosoroga. 

69 

Patisallanam jhanam arificamano 
dhammesu niccam anudhammacarda 
adčičnavam sammasita bhavesu 

eko care khaggavisanakappo. 


70 

Tanhakkhayam patthayam appamatto 
anelam&go sutava satčičima 
samkhatadhammo niyato padhanava 
eko care khaggavisanakappo. 


71 

Saho va saddesu asantasanto 
vato va jalamhi asajjamano 
badumam va toyena alippamano 
eko care khaggavisanakappo. 


72 

Sddho yatha dathabalia pasahya 
raja miganam abhibhuyyacarda 
sevetha pantani senasanani 

eko care khaggavisanakappo. 


73 

Mettam upekham karunam vimuttim 
dsevamano muditafi ca kale 

sabbena lokena avirujihamino 

eko care khaggavisinakappo. 


74 

Ragafi ca dosafi ca pahaya moham 
sandalayitva samyojanani 
asantasam jašvitasamkhayamhi 
eko care khaggavisanakappo. 


75 

Bhayanti sevanti ca karanattha, 
nikkarana dullabha ajja mitta, 
attatthapafifia asucia manussa — 
eko care khaggavisanakappo ti. 

35 

Težeći ka osami i zadubljenju, 
iduć' uvijek po zakonu u zbilji, 
shvaćajuć bijedu preporađanja, 
samotan putuj poput nosoroga. 


36 

Uništenje životne žeđi želi 

taj marljiv, razbistren, učen, pozoran, 
jak i obuzdan, što poznaje nauk. 
Samotan putuj poput nosoroga. 


37 

Poput lava nezastrašenog bukom, 
boput vjetra neuhvaćenog mrežom, 
poput lopoča nesljepljenog vodom, 
samotan putuj poput nosoroga. 


38 

Poput lava, tog kralja životinja 
moćnih zubi, što ide pobjednički; 
u daleka boravišta pođi i 
samotan putuj poput nosoroga. 


39 : 
Ljubav, ravnodušnost, sućut, slobodu 
i suradost oplemenjujuć uvijek, 

ni od čeg na svijetu nezaprečen, 
samotan putuj poput nosoroga. 


40 

Žudnju, srdžbu, pomutnju napustivši, 
zapriječenost svaku razlomivši, 

bez straha pri otjecanju života, 
samotan putuj poput nosoroga. 

Zbog koristi druguju i vežu se 
druzi. Malo je nekoristoljubivih. 
Znalci dobitka su prljavi ljudi. 
Samotan putuj poput nosoroga, 


o i sd od dj SR ES 


jedanaesti aspekt 


Katamafi ca bhikkhave yam p' iccham na labhati tam pi 
dukkham? Jati-dhammanam bhikkhave sattanam evam iccha upaj- 
jati: "Aho vata mayam na jati-dhamma assama, na ca vata no jati 
agaccheyyati." Na kho pan' etam icchaya pattabbam. Idam pi yam p' 
iccham na labhati tam pi dukkham. Jara-dhammanam bhikkhave sat- 
tanam ... pe... vyadbi-dhammanam bhikkhave sattanam . . . pe . 
. . marana-dhammanam bhikkhave sattanam ... pe... soka-paride- 
va-dukkha-domanass-upayasa-dhammanam bhikkhave sattanam 
evam iccha uppajjati: Aho vata mayam na soka-parideva-dukkha- 
domanassa-upayasa-dhamma assama, na ca vata no soka-parideva- 
dukkha-domanassa-upayasa agaccheyyun ti" Na kho pan' etam 


icchaya pattabbam. Idam pi yam p' iccham na labhati tam pi 
dukkham. 


»A što je, redovnici, želja koja se ne ispunjava, kao patnja (yam 
p' iccham na labhati tam pi dukkham)? Među bićima podložnim 
rođenju tako, redovnici, nastaje želja: »Ah, kad barem ne bismo bili 
podložni rođenju. Ah, kad barem ne bi došlo rođenje.« Ali to ne može 
biti postignuto željom. Ovo je želja, koja se ne ispunjava kao patnja. 


Među bićima podložnim bolesti tako, redovnici, nastaje želja: 
»Ah, kad barem ne bismo bili podložni bolesti. Ah, kad barem ne bi 
došla bolest.« Ali to ne može biti postignuto željom. Ovo je želja, koja 
se ne ispunjava kao patnja. 


Među bićima podložnim smrti tako, redovnici, nastaje želja: 
»Ah, kad barem ne bismo bili podložni smrti. Ah, kad barem ne bi 
došla smrt.« Ali to ne može biti postignuto željom. Ovo je želja, koja 
se ne ispunjava kao patnja. 


Među bićima podložnim žalosti, jadikovanju, bolu, potištenosti 
i očaju tako, redovnici, nastaje želja: »Ah, kad barem ne bismo bili 
podložni žalosti, jadikovanju, bolu, potištenosti i očaju . Ah, kad 
barem ne bi došli žalost, jadikovanje, bol, potištenost i očaj.« Ali to 
ne može biti postignuto željom. Ovo je želja, koja se ne ispunjava kao 


* patnja.« 


Prema Buddhaghosinom komentaru karakteristika ovog aspekta 
jest želja da se posjeduje neka nedostižna stvar. Njegovo bitno svojst- 
vo ili funkcija jest potraga za nedostižnim, a njegovo očitovanje jest 
nedobivanje onog, što se željelo. Zbog svega ovoga u bićima nastaje 

Ovaj aspekt iznosi na vidjelo činjenicu da bića imaju svijest o 
svom položaju u svijetu, u kojem neumoljivo dominiraju rođenje, 
bolest, starost i smrt. Međutim, bića nemaju znanje o tome kako da se 
te dominacije patnje oslobode. Zato je njima oslobođenje od rođenja, 
bolesti, starosti i smrti nedostižna želja, koja im pored svih tih boli 
zadaje još jedan dodatni bol. 


dvanaesti aspekt 


Katame ca bhikkhave samkhittena paficupadanakkhandha 
dukkha? Seyyath4adam rapupadanakkhandho vedanupadanakkhand- 
ho saffiupadanakkhandho samkharipa danakkhandho 
višfianapadanakkhandho, ime vuccanti bhikkhave samkhittena 
paficupa danakkhandha dukkha. Idam vuccati bhikkhave dukkham 


ariya-saccam. 


»A što su, redovnici, ukratko pet sastojnica prianjanja kao pat- 
nja (samkhittena paficupadanakkhandha dukkha)? To je kao što sli- 
jedi: 

— sastojnica prianjanja koja je oblik (rupa) 

— sastojnica prianjanja koja je osjećaj (vedana) 

— sastojnica prianjanja koja je opažaj (safifia) 

— sastojnica prianjanja koja je izvanjštenje volje (sankhara) 

— sastojnica prianjanja koja je svijest (vififiana). 


Ovo se naziva, redovnici, ukratko pet sastojnica prianjanja kao 
patnja.« 


Druga, treća, četvrta i peta sastojnica prianjanja jesu združene u 
ono, što se naziva nama (ime). Nama (ime) i rapa (oblik) čine zajed- 
no četvrtu kariku dvanaestostrukog lanca uvjetnog nastanka (patic- 
casamuppada), koji je temeljni dio same strukture svijeta (samsara). 


Svijet (samsara) jest beskrajni niz peterostrukih kombinacija 
ovih sastojnica prianjanja (khandha), koje se svakog trenutka mijen- 
jaju i neprekidno se obnavljaju kroz beskrajna vremenska razdoblja. 
Zato Buddha o njima govori kao o nestalnim (anicca), nesopstvenim 
(anatta) i bolnim (dukkha) sastojnicama prianjanja. Dakle, trostruko 
je njihovo obilježje (lakkhana). U vezi s tim tekst, koji se nalazi u 
zbirci Samyuttanikaya (XXII, 95.), kaže da je sastojnica prianjanja 
koja je osjećaj (vedana) poput vodenog mjehura, koji se na površini 
bare odmah rasprsne nakon jesenje kiše, jer nema u sebi srži, jer je 

odradi Data ša o m da 


prazan i netrajan. Slične usporedbe iznesene su i uz ostale sastojnice 
prianjanja. Tjelesni oblik (ripa) jest poput nanosa pjene, kojeg 
donosi rijeka Ganga, opažaj (safifia) jest poput fatamorgane, 
izvanjštenje volje (sankhara) jest poput šupljeg stabla banane, što ne 
sadrži srž, a svijest (vififiana) poput obmane koju stvara mađioničar. 
Takva je narav svih tih sastojnica prianjanja. Ne postoji ništa trajno 
u njima, ništa što se u dva uzastopna trenutka ne bi mijenjalo, ništa 
što bi imalo jezgru ili srž. Zato se govori o pet sastojnica prianjanja 
kao o patnji. 


izdanja teksta: 


Sutta-nipata, ed. by Dines Anderson and Helmer Smith, Pali 
Text Society, Oxford 1990. 


Digha-Nikaya, ed. by T. W. Rhys Davids, Pali Text Society, 
Oxford 1967. 


Vissuddhi magga of Buddhaghosa, ed. by Henry Clarke Warren, 
Harvard Oriental Series, ed. by Walter Eugene Clark, Vol. 41, 
Harvard University Press, Cambridge/Massachusettes 1950. 

autori u ovom broju 


Ervin Heine (1952. Osijek) završio Filozofski fakultet u 
Zagrebu, radio u prosvjeti, piše putopise i obrađuje povijesne pro- 
bleme. Objelodanio knjigu o Osijeku. 


Lada Glavičić (Rijeka, 24. srpnja 1977.) Studira filozofi- 
ju u Padovi. 


Branka Arh je književnica i galeristica. Kao profesorica 
radila je na školama, a danas se posvećuje životu likovne umjetnosti. 
Živi u Rijeci. 

Sanjin Ivandić je književnik i književni kritičar, tajnik 
uredništva časopisa Rival i Most (The Bridge). Objelodanio dvije 
knjige. Živi u Rijeci. 

Maja Marchig živi u Rijeci. Nije objavljivala. 

. Radenko Vadanjel (1962. Pula). Profesor književnosti. 
Živi u Pazinu. Zaposlen u Uredu za prosvjetu Županije istarske. 
Objavljivao u časopisima Istra i Rival. Član je uredništva časopisa 
Rival. U pripremi mu je prva zbirka pjesama L e kcija o posto- 
janosti. 


Darko Šop živi u Rijeci gdje je završio gimnaziju i studirao 
na Ekonomskom fakultetu. Piše poeziju. 

Davor Velnić je rođen 1953. u Rijeci. Mladost proveo u 
Krku, studirao u Zagrebu. Putovao Europom i jedno vrijeme živio u 


Londonu. Krajem osamdesetih odlazi u Peking gdje je proveo neko- 
liko godina. Putovao po Kini i zemljama Dalekog istoka. 


Orietta Lubiana je diplomirala književnost na PF u 
Rijeci. Piše pjesme i radi u školi. 


Ivo Sindik je pjesnik, objavljivao je u časopisu Rival od 
prvih brojeva pred deset godina. Dakle, veteran. Živi u Zagrebu. 


Radovan Toljanić živi na otoku Krku i objavljuje u 
časopisu Rival. Objelodanio je zbirku pjesama. 

Zoran Zeković je diplomirao na Filozofskom fakultetu u 
Zagrebu gdje i živi. 


Nino Zubčev ić piše o jazzu, klasičnoj glazbi, indijskoj 
klasičnoj glazbi i bluesu. Živi i radi u Osijeku. 

Enver Krivac obožava esencijalni art bez vriske. Poetske 
uratke objelodanio je u Rivalu 3/96. Studira književnost na PF u 
Rijeci. 

Žarko Mileni Ćć je književnik i istaknuti književni kritičar 
iz Osijeka. 

Jadran Zalokar doktor je filozofije, pjesnik i publicista. 
Radi u Sveučilišnoj knjižnici u Rijeci. 


kazalo 


nova književnost 


ervin heine: fatalni susret 

branka arh: negdje ispred i iza, uan 

sanjin ivandić: ispovijed 

maja marchig: bez naslova 

darko šop: ulični svirači 

radenko vadanjel: vranica 

davor velnić: “ajkula" 

davor velnić: noć u veneciji 

ivo sindik: jedan običan razgovor 

orietta lubiana: črta što nema snage da promijeni oblik 
radovan toljanić: rekli su mi da sam izgubio osmijeh 
lada glavičić: saga o trajanju 


esej 
zoran zeković: prikaz patnje u književnosti theravada — buddhizma 


prikazi, recenzije, osvrti 


nino zubčević: ex tempore/the hilliard ensamble 

nino zubčević: johann sebastian bach — orguljaš u weimaru 
žarko milenić: john brosnan: trilogija 

vjera božić: iz provincijskog gradića 

jadran zalokar: o povijesti jednog časopisa duhovne alternative 


zidovi svjetlosti 


paula jovanović: zidovi svjetlosti 
ljiljana moro: uvod 

boris toman: uz ovaj odabir 

eduard pavlović: kroz zidove svjetlosti 
poetsko-prozni blok 

